Държавен вестник, бр. 103, 2016 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  103
главния инспектор, в която задължително се 
включват поне двама инспектори.
(4) Атестирането на служителите от общата 
администрация се извършва от комисия от 
трима членове, назначена от главния инспек-
тор, в която участват инспектор, главният 
секретар и ръководителят на администра-
тивното звено, в което попада заеманата от 
атестирания служител длъжност.
Чл. 120. (1) Съдебните служители се оце-
няват по конкретни показатели, съобразени 
със спецификите на конкретната длъжност, 
която изпълняват.
(2) Показателите за атестиране на съдебни-
те служители в Инспектората се разработват 
във вътрешните правила за управление на 
човешките ресурси.
(3) При атестирането се вземат предвид 
и сигнали, жалби и предложения, получени 
относно съдебния служител, които могат да 
бъдат основание за определяне на по-ниска 
оценка.
Чл. 121. Въз основа на оценките, получе-
ни по отделните показатели, атестиращият 
определя обща оценка, както следва: 
1. оценка 1 „Отлично изпълнение“ при 
получени от 31 до 35 точки – атестираният 
изпълнява работата си значително над изиск­
ванията за длъжността; 
2. оценка 2 „Много добро изпълнение“ при 
получени от 26 до 30 точки – атестираният 
редовно изпълнява работата си над изисква-
нията за длъжността; 
3. оценка 3 „Добро изпълнение“ при полу-
чени от 21 до 25 точки – атестираният като 
цяло изпълнява работата на нивото на изиск­
ванията за длъжността, но не ги надминава; 
4. оценка 4 „Задоволително изпълнение“ 
при получени от 16 до 20 точки – атестираният 
изпълнява работата под нивото на изисква-
нията за длъжността; 
5. оценка 5 „Незадоволително изпълнение“ 
при получени от 10 до 15 точки – оценяваният 
системно изпълнява работата си под нивото 
на изискванията за длъжността.
Чл. 122. (1) Атестиращият орган вписва 
точките по отделните показатели и общата 
оценка в атестационния формуляр, подписва 
го и запознава атестирания със съдържание-
то му, като атестираният също го подписва. 
Общата оценка по всеки показател е средно-
аритметичната от оценките, дадени от всеки 
член на атестационната комисия. 
(2) Резултатите от атестирането, отразени 
в атестационните формуляри, се представят 
на главния инспектор.
Чл. 123. (1) Съдебните служители, които 
не са съгласни с дадената им обща оценка, 
могат да подадат писмено мотивирано възра-
жение до главния инспектор в 7-дневен срок 
от датата на запознаване със съдържанието 
на протокола. 
(2) Главният инспектор се произнася в 
7-дневен срок по възражението с мотивирано 
решение.
Чл. 124. (1) Съдебните служители се пови-
шават в ранг при три последователни оценки 
не по-ниски от оценка 2 „Много добро из-
пълнение“. 
(2) Предсрочно повишаване в ранг може 
да се извърши извън установения срок при 
оценка 1 „Отлично изпълнение“. Тази въз-
можност се допуска еднократно.
(3) Повишаването в ранг се извършва със 
заповед на главния инспектор.
Чл. 125. (1) При първоначално назначаване 
в Инспектората съдебният служител получава 
минималния ранг за съответната длъжност, 
който е определен в класификатора по чл. 341, 
ал. 3 ЗСВ. 
(2) При преназначаване на съдебен служи-
тел на друга длъжност се запазва придобитият 
ранг, освен ако не е по-нисък от определения 
за новата длъжност минимален ранг. 
(3) При преминаване от Инспектората в 
орган на съдебната власт съдебният служи-
тел запазва придобития ранг, освен ако не е 
по-нисък от минималния ранг, определен за 
новата длъжност.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 1. (1) Промяна в първоначално опреде-
лената специализация по правна материя на 
заварените инспектори при необходимост се 
извършва на заседание на Инспектората по 
предложение на главния инспектор или на 
всеки от инспекторите.
(2) Заварените проверки, конкурсни проце-
дури и процедури по атестиране и повишаване 
в ранг на съдебните служители в Инспектората 
към Висшия съдебен съвет се довършват по 
досегашния ред, в това число и с изготвяне 
на окончателните актове.
(3) Вътрешните актове, издадени от главния 
инспектор на основание отменения Правилник 
за организацията на дейността на Инспек-
тората към Висшия съдебен съвет и за дей-
ността на администрацията и на експертите, 
продължават действието си до приемането на 
нови такива, доколкото не противоречат на 
разпоредбите на ЗСВ и на този правилник.
§ 2. Този правилник е приет от Инспек-
тората на основание чл. 55, ал. 8 от Закона 
за съдебната власт и отменя Правилника за 
организацията на дейността на Инспектората 
към Висшия съдебен съвет и за дейността на 
администрацията и на експертите (ДВ, бр. 66 
от 2015 г.). 
§ 3. Правилникът влиза в сила от 1 януари 
2017 г. 
Главен инспектор:  
Теодора Точкова
10448